Ko kuatia rupive ATENEO ha Paraguayan Cultural Center inc. ojokupyty mbarete hikuái ha ome’ê hikuái iñe’ê omoîtaha ijati’y ogueroguata haĝua oñondive opaichagua tembiapo omombaretevétava mokôivéva aty rekove. Paraguayan Cultural Center Inc (ehesakutu ko’ápe: http://www.paraguayanculturalcenter.org/) heñóikuri Estados Unidos-pe omyasâi ha omoingovévo ñane retâ reko ha ñane ñe’ê Guarani opavave ñane retâygua -upépe oikóva- apytépe. Upeichahápe, ha’ekuéra ojapóma heta mba’e táva Washington DC-pe; péicha, omoñepyrûkuri peteî mbo’esyry Guarani ñe’ê rehegua ha avei ohechauka, atyguasuha rupi, ñane retâ purahéi, jeroky, ñe’êpoty ha ndahi’aréi onohêkuri peteî CD oguerekóva ñe’êpoty Guaraníme.